
finanţe şi bănci

Bucureşti,   26.09.2001

Nr. 686

AVIZ

asupra propunerii legislative privind organizarea şi funcţionarea Agenţiei Naţionale de Presă - ROMPRES
Cu adresa nr. 276 din 24 septembrie 2001, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind organizarea şi funcţionarea Agenţiei Naţionale de Presă - ROMPRES. 

In urma examinării, în şedinţa din data de 25 septembrie 2001, Comisia pentru buget, finanţe şi bănci, cu majoritate de voturi, a hotărât respingerea din următoarele considerente:

Propunerea legislativă preia, dar într-o altă formă, dispoziţiile Hotărârii de Guvern 560/1994 privind organizarea şi funcţionarea Ministerului Informaţiilor Publice, în subordinea căruia se află Agenţia Naţională de Presă - ROMPRES.

Scopul principal al reorganizării Agenţiei Naţionale de Presă - ROMPRES în forma prezentată este acela de a  sigura "independenţa editorială şi autonomia agenţiei naţionale de presă,  faţă de orice grup de interese, îndeosebi de cele politice". Având în vedere, însă, că cel puţin 6 din membrii acestui consiliu ar urma să fie numiţi pe criterii politice, independenţa acestui organism nu ar mai putea fi garantată.

Dacă agenţia Naţională de Presă - ROMPRES nu va mai fi subordonată Ministerului Informaţiilor Publice, ci parlamentului, se va ajunge la situaţia de nedorit în care două instituţii publice vor promova imaginea României în lume prin voci contradictorii.

PREŞEDINTE,

Prof. dr. Florin Georgescu
Experţi parlamentari:

Onete Alexandru

Popescu Luminiţa

